नई दिल्ली। चुनाव आयोग ने उत्तर प्रदेश, गोवा, पंजाब, उत्तराखंड और मणिपुर में विधानसभा चुनाव संपन्न होने तक एक्जिट पोल पर प्रतिबंध लगा दिया है जो तीन मार्च तक प्रभावी रहेगा। आयोग ने मंगलवार को जारी एक अधिसूचना में इलेक्ट्रानिक मीडिया पर किसी प्रकार के ओपिनयन पोल पर भी रोक लगा दी है। जन प्रतिनिधित्व कानून 1951 की धारा 126 के तहत यह प्रतिबंध मतदान समाप्त होने के 48 घंटे पहले से प्रभावी होगा।